Qvoniam inter alia religiosæ professionis officia, præcipue virtus orationis commendatur, docente nos scriptura sine intermissione orare:  inter opera pietatis tenet eleemosyna principatum, dicente Domino, Date eleemosynam,  omnia munda erunt vobis: cupientes sicut nobis  nostris per hoc Capitulum, ita etiam vniuersis fidelibus per hæc eximia virtutum munera prouideri,  iis maxime quibus spiritualibus sumus astricti. Statuimus vt hoc anno instanti, pro domno Papa  Ecclesia Romana,  Domino Rege Franciæ,  filio suo,  regno,  Regibus Anglorum  Hispaniarum,  Catholicis Principibus,  ordine Cluniacensi,  Cisterciensi,  Carthusiensi, Templariorum, Hospitalariorum,  reliquis Ordinibus,  Prælatis Ecclesiarum, fundatoribus  benefactoribus nostris  locorum nostrorum, ac omnibus Christifidelibus, mille pascantur pauperes,  mille Missæ præter debitas  consuetas celebrentur. Omnibus autem in perpetuum diebus, vbique locorum nostrorum pro vniuersis prænominatis, post Leuaui dicatur ad Sextam: ad Missas pro viuis, post Agnus Dei Psalmus Ad te leuaui vsque ad sequens Capitulum dicatur, vt per hæc orationum suffragia, pax viuis  defunctis requies a Domino tribuatur. Missas autem celebrantes, obnixius commonemus, vt ad primum Memento, viuorum deuote reminiscantur;  ad secundum Memento, memoriam pie teneant defunctorum. Acta sunt hæc Cluniaci Anno Dominicæ Incarnationis millesimo ducentesimo quarto, Calendas Nouembris. Præsidente huic sacro Conuentui domno Hugone Abbate, huius nominis quinto.